Vi have nu og faaet et dansk Penning Magazin til nyttige Kundskabers Udbredelse, udgivet af Hr. E.L. Thaarup. Det første Nummer er udkommet Løverdagen den 24de Aug. og udstyret med 4 Afbildninger, hvoriblandt Kronborg og Tordenskjold. Hver af Ugens Dage findes betegnet med en vigtig Begivenhed i Fædrelandets Historie. Hvermand kan i dette Tidsskrivt have en underholdende og almeennyttig Læsning til den særdeles billige Priis af 4 s. Arket, hvorfor Man sikkert ikke forgiæves ønsker Udgiveren Held til sit Foretagende.
Pennig-Magazin
Dato: 1834-09-02